b'\n_START_ARTICLE_\nSalt-n-Pepa\n_START_SECTION_\nHistorikk\n_START_PARAGRAPH_\nSalt-N-Pepas medlemmer kom fra ganske sm\xc3\xa5 k\xc3\xa5r. Cheryl og Sandy m\xc3\xb8ttes p\xc3\xa5 Queensboro Community College og jobbet sammen p\xc3\xa5 et Sears call center. Det var Hurby Azor som oppdaget musikalske potensialet i jentene. Azor studerte media og kunst, og i 1985 ble han gitt i oppdrag \xc3\xa5 lage en plate i et fag som handlet om musikkproduksjon. Til denne oppgaven fikk han hjelp av Cheryl og Sandra som ga vokal, og med dette ble Salt-n-Pepa f\xc3\xb8dt. Men de kalte seg imidlertid ikke Salt-n-Pepa med en gang. Deres opprinnelige navn var Supernature. I deres f\xc3\xb8rste sang Showstopper kaller de seg Salt-n-Pepa, som ble deres navn ikke lenge etter. Latoya Hanson ble erstattet med Deidra Spinderella f\xc3\xb8r f\xc3\xb8rste turn\xc3\xa9 grunnet ukjente problemer._NEWLINE_Etter de hadde deres siste turn\xc3\xa9 i 1999 ble det stille en stund. De ga ut et par Greatest Hits-album f\xc3\xb8r de gikk hvert til sitt i 2002. S\xc3\xa5, i 2007, ble gruppen gjenforent. De ble med i en realityserie p\xc3\xa5 VH1 der de fors\xc3\xb8kte \xc3\xa5 l\xc3\xb8se problemer innad i gruppen, slik at de kunne bli Salt-n-Pepa igjen. N\xc3\xa5 opptrer gruppen igjen, for det meste p\xc3\xa5 Hawaii (i 2009) og i Biloxi, Mississippi.'